open-index/open-wikipedia-markdown huggingface dataset:
Eh, Eh (Nothing Else I Can Say)

„**Eh, Eh (Nothing Else I Can Say)**“ – amerikiečių atlikėjos Lady Gaga singlas iš debiutinio dainininkės albumo „The Fame“ (2008 m.). Daina buvo išleista kaip trečiasis singlas Australijoje, Naujojoje Zelandijoje ir kai kuriose Europos šalyse, kaip ketvirtas singlas Prancūzijoje.

## Dainos versijos
* **Australian CD Single (Extra Limited Edition)**
# „Eh, Eh (Nothing Else I Can Say)“ – 2:57
# „Poker Face (Space Cowboy Remix)“ – 4:56

* **French CD Single (Limited Edition)**
# „Eh, Eh (Nothing Else I Can Say)“ – 2:56
# „Eh, Eh (Nothing Else I Can Say) [Pet Shop Boys Radio Edit]“ – 2:49
# „Eh, Eh (Nothing Else I Can Say) [Random Soul Synthetic Club Remix]“ – 5:27

* **iTunes Remix Single**
# „Eh, Eh (Nothing Else I Can Say) [Random Soul Synthetic Club Remix]“ – 5:29
# „Eh, Eh (Nothing Else I Can Say) [Pet Shop Boys Radio Edit]“ – 2:53

* **Italian iTunes download**
# „Eh, Eh (Nothing Else I Can Say) (Electric Piano & Human Beatbox Version)“ – 3:03

* **iTunes Remix EP**
# „Eh, Eh (Nothing Else I Can Say)“ – 2:57
# „Eh, Eh (Nothing Else I Can Say) [Pet Shop Boys Radio Edit]“ – 2:53
# „Eh, Eh (Nothing Else I Can Say) [Bollywood Remix]“ – 3:29
# „Eh, Eh (Nothing Else I Can Say) [FrankMusik 'Cut Snare Edit' Remix]“ – 3:50
# „Eh, Eh (Nothing Else I Can Say) [Electric Piano & Human Beat Box Version]“ – 3:03
# „Eh, Eh (Nothing Else I Can Say) [Mattafix Remix]“ – 3:21
# „Eh, Eh (Nothing Else I Can Say) [Random Soul Synthetic Club Remix]“ – 5:29
# „Eh, Eh (Nothing Else I Can Say) [Pet Shop Boys Club Remix]“ – 6:31

## Dainos Kūrimo personalas
* Lady Gaga – vokalas, dainos autorė
* Martin Kierszenbaum – dainos autorius, įrašymo prodiuseris
* Tony Ugval – audio inžinierius
* Robert Orton – audio
* Gene Grimaldi – audio įrašymas Oasis Mastering studijoje, Kalifornijoje
* Įrašyta Cherrytree Recording studijoje, Kalifornijoje

## Top ir sertifikatai

### Top

### Sertifikatai

### Metų pabaigos Top

## Išleidimo istorija

## Šaltiniai
Poker Face

„**Poker Face**“ – amerikiečių atlikėjos ir dainų autorės Lady Gaga daina iš jos debiutinio albumo „The Fame“ (2008 m.), kurią prodiusavo RedOne. Daina buvo išleista kaip antrasis albumo singlas 2008 metais ir prekyvietes pasiekė jau 2009 metais. Muzikaliai, daina yra greito tempo electropop ir dencepop žanrų kūrinys.

„Poker Face“ buvo labai gerai įvertinta kritikų, kuriems neapsakomai patiko dainos priedainis. Daina sulaukė didelės sėkmės, pasiekusi aukščiausias pozicijas dvidešimtyje valstybių, tokių kaip, Jungtinės Amerikos Valstijos, Jungtinė Karalystė, Australija, Naujoji Zelandija, Kanada ir dauguma Europos šalių. „Poker Face“ daina pasiekė rekordą Britanijoje – tai daugiausiai nupirktas singlas Britanijos istorijoje. Singlą įsigijo daugiau nei 13 milijonų klausytojų visame pasaulyje.

## Dainos versijos
* **UK CD single**
# „Poker Face“ – 3:58
# „Poker Face (Tommy Sparks & The Fury Remix)“ – 3:57

* **Australian CD single**
# „Poker Face“ – 3:58
# „Just Dance (Robots to Mars Remix)“ – 4:38

* **Vinyl LP**
# „Poker Face“ – 3:58
# „Poker Face (Glam As You Club Remix)“ – 7:51
# „Poker Face (Dave Audé Club Remix)“ – 8:12

* **Promo remixes CD single**
# „Poker Face (Dave Audé Radio Edit)“ – 3:53
# „Poker Face (Dave Audé Club Remix)“ – 8:13
# „Poker Face (Glam As You Club Remix)“ – 7:52
# „Poker Face (LLG vs. GLG Radio Edit)“ – 4:06
# „Poker Face (LLG vs. GLG Club Remix)“ – 6:33

* **iTunes EP**
# „Poker Face Space Cowboy Remix)“ – 4:54
# „Poker Face (Dave Audé Club Remix)“ – 8:13
# „Poker Face (Jody den Broeder Club Remix)“ – 8:05

* **US 'The Remixes' CD single**
# „Poker Face (Space Cowboy Remix)“ – 4:54
# „Poker Face (Dave Audé Club Remix)“ – 8:13
# „Poker Face (Jody den Broeder Club Remix)“ – 8:05
# „Poker Face“ – 4:01
# „Poker Face (Instrumental)“ – 4:01

* **German CD single (2 track)**
# „Poker Face“ – 3:58
# „Just Dance (RedOne Remix) [feat. Colby O’Donis & Kardinal Offishall]“ – 4:18

## Dainos kūrimo personalas
* Lady Gaga – vokalas, dainos autorė, pritariamasis vokalas
* RedOne – dainos autorius, prodiuseris, pritariamasis vokalas, muzikiniai instrumentai, muzikos programavimas, garso įrašymas Record Plant studijoje, Kalifornijoje
* Dave Russel – audio inžinierius
* Robert Orton – audio
* Gene Grimaldi – audio

## Top

### Savaitės Top

### Dešimtmečio pabaigos Top

### Metų pabaigos Top

### Visų laikų Top
{| class="wikitable sortable"
|-
!Top
!Pozicija
|-
|UK Singles (Official Charts Company)
| style="text-align:center;"|84

## Sertifikatai

## Išleidimo istorija

## Šaltiniai
Berilinė bronza

**Berilinė bronza** (), *berilinis varis* () – vario lydinys, kuriame be vario yra 0,5–3,0 % berilio, o kartais ir kitų priedų.

Berilinė bronza derina tokias naudingas savybes kaip tvirtumas ir nemagnetiškumas bei nekibirkščiavimo geba. Lengvai apdirbama ir formuojama. Plačiai naudojama tokios specialiose srityse kaip įrankiai darbui pavojingose aplinkose, muzikos instrumentai, tikslieji matavimo prietaisai, kulkos, kosmoso ir aviacinė technika. Tiesa, berilio turintys lydiniai pavojingi, jei apdorojant įkvepiama jų dalelių, nes berilio junginiai gali būti toksiški.

## Savybės
Berilinė bronza yra kalus, tinkamas suvirinimui bei mašininiam apdirbimui lydinys. Ji atspari neoksiduojančiosioms rūgštims (pvz., druskos rūgščiai ar anglies rogščiai), abrazyviniam dėvėjimuisi ir nuotrynoms. Ji tinka terminiam apdorojimui, kuris didina lydinio stiprį, patvarumą ir elektrinį laidį. Berilinė bronza yra stipriausias vario lydinys (iki 1400 MPa).

### Toksiškumas
Berilio junginiai yra toksiški, pasižymi kumuliaciniu nuodingumu, tad dirbant su berilio lydiniais galimos saugos problemos. Kieta, galutinai apdorota berilinė bronza, kiek žinoma, nėra pavojinga sveikatai. Tačiau berilinės bronzos dulkių ar garų, susidarančių suvirinant, šlifuojant ir panašiai apdorojant, įkvėpimas anksčiau ar vėliau rimtai pažeidžia plaučius. Įkvepiami berilio junginiai yra žinomi žmonių kancerogenai. Todėl neretai berilinę bronzą keičia saugesniais vario lydiniais, tokiais kaip Cu-Ni-Sn bronza.

## Išnašos
LADEE

**LADEE** (, 'Mėnulio atmosferos ir dulkėtos aplinkos tyrėjas') – JAV kosmoso tyrimų agentūros NASA kosminis aparatas, skriejantis aplink Mėnulį, tiriantis Žemės palydovo atmosferą ir dulkes.

Tyrimų aparatą LADEE nešanti raketa „Minotaur V“ (perdirbta Karinių oro pajėgų raketa) startavo 2013 m. rugsėjo 6 d. 23 val. 27 min. vietos laiku.

## Pagrindiniai duomenys

* Misijos trukmė – 100 dienų (planuojama)
* Aparato gamintojas – *Ames Research Center*
* Masė – 383 kg
* Galia – 295 vatai

## Šaltiniai

## Nuorodos

* Misijos internetinė svetainė
John Dunstable

**Džonas Dansteblis** (arba **Dansteplis**, , *John Dunstaple*; apie 1390 − 1453 m. gruodžio 24 d.) – XV a. pirmos pusės anglų kompozitorius pereinamuoju laikotarpiu iš viduramžių į renesansą.

## Biografija

Beveik nėra išlikę jokių žinių apie Dansteblio gyvenimą. Pirmą kartą jis minimas prancūzų poeto Martin le Franc poemoje apie 1440 m., kurioje minimi kompozitoriai Gijomas Diufai ir Žilis Benšua, esą pradėję kurti geresnę muziką pasimokę iš anglo Dansteblio. Dansteblio pomirtinėje epitafijoje Šv. Stepono bažnyčioje Londone nurodyta mirties data − 1453 m. gruodžio 24 d. Minima, kad jis tarnavo Bedfordo kunigaikščiui ir, be muzikavimo, užsiėmė astronomija ir matematika. Spėjama, kad Dansteblis gimė apie 1390 m. Dansteblio miestelyje Bedfordšyre. Jo žinomumą kontinentinėje Europos dalyje gali paaiškinti, kad jis, tikriausiai, kartu su Džonu Lankasteriu, Bedfordo kunigaikščiu ir karaliaus Henriko V broliu, buvo Prancūzijoje, nes joje kunigaikštis nuo 1423 m. buvo paskirtas regentu.

1427 m. minimas užmokestis Danstebliui tarnystėje pas našlę karalienę Joaną, kuriai kompozitorius tarnavo, spėjama, iki jos mirties 1437 m. Po to pradėjo tarnauti Bedfordo kunigaikščio broliui Glosterio hercogui Hampriui. Gali būti, kad Dansteblis buvo dvasininku, nors jokių tikrų žinių apie tai nėra. Jo kapas neišliko sudegus Šv. Stepono bažnyčiai 1666 m. Viso Danstebliui priskiriama apie 50 − 60 kūrinių, tarp kurių dvi pilnos mišios. Dansteblis įvardijamas vienu pirmųjų renesanso kompozitorių. Visgi, jo kūryboje yra daug viduramžiškos muzikos formų. Dansteblis padarė įtakos Burgundijos muzikos mokyklos susiformavimui. Jo muzikos manuskriptai Italijoje ir Vokietijoje rodo, kad savo gyvenimo metu Dansteblis buvo žymiu kompozitoriumi.

## Šaltiniai
* Oxford Music Online
## Nuorodos

* John Dunstable Encyclopaedia Britannica tinklalapyje
* Allmusic apie John Dunstable: biografija, reviu, kūriniai
* John Dunstable kūrinių natos Petrucci Music Library projekte
* Apie John Dunstable 
*
Molnija-M

**„Molnija-M“** arba **„Molnija-8K78M“** ( 'žaibas') buvo Rusijos (prieš tai TSRS) nešančioji raketa, sukurta tarpkontinentinės balistinės raketos „R-7“ pagrindu. Iš esmės projektuota norėjus ištaisyti startinio variklio 8K78 trečios pakopos trūkumus. Pirmąkart paleista 1964 m., pakeitė savo pirmtakę „Molnija“ raketą 1965 m. pabaigoje. Raketos gamyba kainavo 39 mln. JAV dolerių (pagal 1985 m. kursą).

Buvo pagaminti keturi raketos variantai: pirminis, 2BL, ML, SOL.

Raketa viso atliko 297 skrydžius, iš kurių 21 pasibaigė avarija. Paskutinė avarija įvyko 2005 m. birželio 21 d., kai sugedus trečiajai pakopai raketos krovinys ryšių palydovas „Molnija-3K“ nepasiekė orbitos. Paskutinį skrydį „Molnija-M“ raketa atliko 2010 m. rugsėjo 30 d. Ją pakeitė „Sojuz-2/Fregat“.

Didžiąją dalį eksploatacijos laikotarpio „Molnija-M“ raketa buvo naudojama palydovų „Molnija“ ir „Oko“ iškėlimams į Molnija orbitas, kuriose dėl aukšto ekscentriciteto palydovai gali apsistoti ties ašigalio regionais. Taip pat gabeno programų „Venera“ ir „Luna“ kosminius aparatus.

## Charakteristika

## Išnašos
Savanoris (reikšmės)

Žodis ***savanoris*** gali reikšti:
* savanoris – aktyvus žmogus, ėmęsis naudingos veiklos kieno nors labui, paprastai be atlyginimo.
** karys savanoris - tai Lietuvos Respublikos pilietis, atliekantis nenuolatinę karo tarnybą Krašto apsaugos savanorių pajėgose (KASP).
Pryšmančių I kapinynas

**Pryšmančių I kapinynas**, vadinamas *Varnų pušynėliu* (valstybės saugomas nacionalinio reikšmingumo lygmens kultūros paminklas: unikalus kodas – , senas registro kodas – A457P, senas kultūros paminklų sąrašo Nr. AR538) – kapinynas pietvakariniame Kretingos rajono savivaldybės teritorijos pakraštyje, Pryšmančiuose (Kretingos seniūnija), 1,3 km į pietus nuo kelio , Tenžės dešiniajame, jos intako Gadeikupio kairiajame krante.

## Kapinynas
Įrengtas masyvioje, 110 m ilgio pietryčių – šiaurės vakarų kryptimi, 40 m pločio ir 6 m aukščio moreninėje kalvoje, vadinamoje *Varnų pušynėliu*. Šiaurės rytinis kalvos pakraštys nukastas, jame stovi sodyba. Teritorija dirvonuoja, pietinė ir pietvakarinė dalys ir šiaurės rytinis kraštas apsodinti pušynu. Paviršius nelygus, vietomis matosi bulviarūsių duobės. Anotacinio kultūros paveldo objekto ženklo nėra.

Nuo 1972 m. – respublikinės reikšmės archeologijos paminklas (AR538), 1997 m. registruotas kultūros vertybių registro archeologinių vietų sąraše (A457), 1998 m. paskelbtas kultūros paminklu (A457P), 2005 m. pripažintas valstybės saugomu kultūros paveldo objektu, kuris 2012 m. suteiktas nacionalinio reikšmingumo lygmuo.

Teritorija – 7,605 ha. Jos pietvakarinėje dalyje yra Pryšmančių I senosios kapinės. Į pietus nuo kapinyno – Pryšmančių senovės gyvenvietė, 1,1 km į šiaurę – Pryšmančių II kapinynas, 0,93 km į šiaurės rytus – Pryšmančių III kapinynas.

## Tyrimai
Tyrinėjo: 1958 m. – Ona Navickaitė (LII ir Kretingos muziejus), 1985 m. – Valdemaras Šimėnas (LII).

Žvalgė: 1982 m. – Mokslinė metodinė kultūros paminklų apsaugos taryba (tyrimų vadovas Romas Olišauskas), 1992 m. – Kultūros paveldo centras (ekspedicijos vadovas Vilnius Morkūnas).

Iš viso ištirtas 160 m² plotas, rasta 10 žmonių ir 1 žirgo kapas, apjuosti akmenų vainikų, datuojami I – V a. Mirusieji laidoti nesudeginti, skobtiniuose karstuose, su gausiomis įkapėmis: geležiniais įmoviniais kirviais, peiliais, ietimis, akmeniniais galąstuvais, žalvariniais papuošalais (antkaklėmis kūginiais galais, laiptelinėmis, apskritinėmis ir lankinėmis segėmis), vario lydinio Romos imperijos monetomis.

Radinius saugo Kretingos, Vytauto Didžiojo karo ir Lietuvos nacionaliniame muziejuose.

## Šaltiniai

* Adolfas Nezabitauskis. Pryšmančių kapinynai. – Švyturys – 1964 m. gegužės 14 d.

## Nuorodos
* Archeologiniai tyrinėjimai Lietuvoje 1984 ir 1985 metais
* Kultūros vertybių registras
Pryšmančių III kapinynas

**Pryšmančių III kapinynas** (regioninio reikšmingumo lygmens registrinis kultūros paveldo objektas: unikalus kodas – 35948) – kapinynas pietvakarinėje Kretingos rajono savivaldybės teritorijos dalyje, Pryšmančiuose (Kretingos seniūnija), 0,3 km į pietus nuo kelio , Tenžės dešiniajame krante.

## Kapinynas
Įrengtas aukštumos rytiniame pakraštyje. Šiaurinė dalis dirvonuoja, likusi – ariama.

2012 m. registruotas kultūros vertybių registre (35948).

Teritorija – 0,8 ha.

0,12 km į šiaurę yra Pryšmančių II kapinynas, 0,93 km į pietus – pietvakarius – Pryšmančių I kapinynas.

## Tyrimai
2011 m. išaiškino Donatas Butkus (Kretingos muziejus), žvalgė Arūnas Strazdas, Algirdas Skrupskelis, Jonas Balčiūnas (Kultūros paveldo centras).

Rasta geležinių ir žalvarinių dirbinių (daugiausia papuošalų: segių, antkaklių, apyrankių, smeigtukų ir pan.) fragmentų iš suardytų griautinių ir degintinių VIII – XIII a. kapų.

Radinius saugo Kretingos muziejus.

## Šaltiniai
Kunaro provincija

**Kunaro provincija** () – provincija Afganistano šiaurės rytinėje dalyje, turi sieną su Pakistanu. Tai 28-a pagal plotą ir 24-a pagal gyventojų skaičių šalies provincija. Administracinis centras – Asadabadas.

## Geografija

Provincija yra Hindukušo kalnuose, teritoriją kerta svarbus Kunaro slėnis, kuriuo teka Kunaro upė (su intaku Peču).

## Gyventojai
  
Absoliuti dauguma gyventojų (95 %) yra puštūnai. Taip pat yra gudžarų ir nuristaniečių.

## Administracinis suskirstymas

Provincija padalinta į 15 rajonų.

Svarbiausios gyvenvietės:

* Asadabadas
* Gaziabadas
* Maravara
* Manogajus
* Chaskunaras

## Nuotraukos


File:Eastern Afghanistan.jpg|Sodai ir miškai kalnų šlaituose
File:Looking north from the headquarters of the 7th Kandak of the Afghan Border Police Zone 1 in Kunar.jpg|Kunaro upė
File:Defense.gov News Photo 100104-A-8560C-010.jpg|Kelias kalnuose
File:Korengal Valley-2009.jpg|Korengalio slėnis
File:Afghan men praying in Kunar.jpg|Vietiniai gyventojai meldžiasi
Kundūzo provincija

**Kundūzo provincija** () – provincija Afganistano šiaurinėje dalyje, turi sieną su Tadžikistanu. Tai 24-a pagal plotą ir 10-a pagal gyventojų skaičių šalies provincija. Administracinis centras – Kundūzas.

## Geografija

Provincija pietuose siekia Hindukušo šlaitus, o visą centrinę ir šiaurinę dalį užima Baktrijos lyguma. Šiaurine riba teka Amudarja, o provinciją kerta jos intakas Kundūzas.

## Gyventojai
  
Kundūzo provincijos tautinė sudėtis yra marga: puštūnai (34 %), uzbekai (27 %), tadžikai (20 %), turkmėnai (9,4 %), arabai (4,6 %), hazarai (3,5 %). Yra pašajų, baludžų, nuristaniečių. Dauguma tikinčiųjų yra musulmonai sunitai.

## Administracinis suskirstymas

Provincija padalinta į 7 rajonus.

Svarbiausios gyvenvietės:

* Kundūzas
* Chanabadas
* Šerchan Bandaras
* Arčis
* Kalaji Zalis

## Nuotraukos


File:Kunduz.JPG|Provincijos kraštovaizdis
File:Afghan border crossing at Sher Khan in Kunduz Province-2.jpg|Šerchan Bandaro pasienio postas
File:Afghani village near tajikistan khorugh.JPG|Baktrijos lyguma
Lagmano provincija

**Lagmano provincija** () – provincija Afganistano šiaurės rytinėje dalyje. Tai 32-a pagal plotą ir 25-a pagal gyventojų skaičių šalies provincija. Administracinis centras – Mihtarlamas.

## Geografija

Provincija yra įsikūrusi Hindukušo kalnuose, išraižytuose slėnių. Pietine dalimi teka Kabulo upė, o iš šiaurės atiteka jos intakas Alingaras.

## Gyventojai
  
Lagmano provincijos tautinė sudėtis yra marga: puštūnai (51 %), tadžikai (21 %), pašajai ir nuristaniečiai (27 %). Dauguma tikinčiųjų yra musulmonai sunitai.

## Administracinis suskirstymas

Provincija padalinta į 5 rajonus.

Svarbiausios gyvenvietės:

* Mihtarlamas
* Lalchanabadas
* Šahis
* Ališingas
* Daulat Šahas

## Nuotraukos


File:Stark contrasts in Afghanistan - 080907-F-0168M-071.jpg|Provincijos kraštovaizdis
File:Defense.gov photo essay 110907-F-RN211-104.jpg|Gausiai dekoruotas ZIL-130 važiuoja Džugi tiltu
File:Afghan Village - 080907-F-0168M-063.jpg|Kaimas kalnuose
Pryšmančių senovės gyvenvietė

**Pryšmančių senovės gyvenvietė** (regioninio reikšmingumo lygmens registrinis kultūros paveldo objektas: unikalus kodas – 33266) – senovės gyvenvietė pietvakarinėje Kretingos rajono savivaldybės teritorijos dalyje, Pryšmančiuose (Kretingos seniūnija), 1,5 km į pietus nuo kelio , Tenžės ir jos intako Gadeikupio dešiniajame krante.

## Kapinynas
Įrengta plynaukštės šiaurinėje – šiaurės vakarinėje dalyje ir šlaite į Gadeikupio slėnį. Teritorija dirvonuoja, šiauriniu pakraščiu praeina lauko keliukas, o vakariniu – kelias į Genčių naftos bazę. Anotacinio kultūros paveldo objekto ženklo nėra.

2009 m. registruota kultūros vertybių registre. Teritorija – 6,7 ha.

Į šiaurę – šiaurės vakarus yra Pryšmančių I kapinynas, 1,2 km į šiaurę – šiaurės rytus – Pryšmančių III kapinynas, 1,3 km į šiaurę – Pryšmančių II kapinynas.

## Tyrimai
1996 ir 1997 m. tyrinėjo Raimondas Sprainaitis (MLIM), 2009 m. žvalgė KPC.

Ištirtas 84 m² plotas. Aptiktas I tūkstantmečio pradžios kultūrinis sluoksnis su lipdyta keramika ir stulpinės konstrukcijos pastatų pėdsakais, surinkta XVII – XVIII a. kaimavietės žiestos keramikos šukių.

Radinius saugo MLIM.

## Šaltiniai

## Nuorodos
* Archeologiniai tyrinėjimai Lietuvoje 1996 ir 1997 metais
* Kultūros vertybių registras
Mumij Troll

**„Mumij Troll“** () – rusų roko grupė iš Vladivostoko, įkurta 1983 metais. Grupė buvo suformuota grupės lyderio ir ideologo Ilja Lagutenko. Grupė atstovavo Rusijai 2001 m. Eurovizijos dainų konkurse ir užėmė 12-ąją vietą.

## Sudėtis

Mumij Troll – tai sėkmingo ir ilgalaikio egzistavimo nepriklausomos grupės pavyzdys. Jurijus Caleris – vienas iš profesionaliausių gitaristų Rusijoje. Bosistas Jevgenijus Zvidionijus – aukštųjų technologijų dirigentas. Ilja Lagutenko – muzikantas, grupės dainų autorius, orientalistas.

* **[[Ilja Lagutenko]] – vokalas, klavišiniai, gitara**

Jis gimė 1968 m. spalio 16 d. Maskvoje. Netrukus jo šeima persikėlė į Vladivostoką. Jis dainavo vaikų chore, su kuria apkeliavo pusę šalies. 1983 metais įkūrė roko grupę, iš pradžių pavadintą „Mumi Troll“ („Муми Тролль“), vėliau pakeistas į „Mummij Troll“.

* **[[Jevgenijus Zvidionijus|Jevgenijus „Svig“ Zvidionijus]] – bosinė gitara**

Jis gimė 1968 m. lapkričio 12 d. Vladivostoke. Jis pradėjo groti bosine gitara ir klavišiniais mokyklos roko grupėje „Azbuka“ („Азбука“). Baigęs vidurinę mokyklą, toliau mokėsi politechnikos institute. Dirbo kompiuterinės grafikos meistru.

* **[[Olegas Punginis]] – būgnai**

Jis gimė 1968 m. lapkričio 16 d. Vladivostoke. Iki 10 klasės dalyvavo vaikų ansamblyje „Sčastlivoje detsvo“ („Счастливое детство“). Buvo vienas iš Vladivostoko įrašų studijos įkūrėjas. Dirbo aranžuotoju ir garso inžinieriumi. 1997 metų vasarą gavo pasiūlymą atlikti keletą koncertų su grupe „Mumij Troll“ Tolimuosiuose Rytuose, po kurios jis tapo nuolatinis grupės narys.

* **[[Jurijus Caleris]] – gitara, klavišiniai, saksofonas**

Jis gimė 1973 m. gegužės 22 d. Pervouralske (Sverdlovsko sritis). Mokėsi muzikos koledže. Vėliau prisijungė prie grupės „Ptica Zu“ („Птица Зу“). Po grupės žlugimo išvyko į Maskvą, kur jis dirbo su Pavel Kashin. 1997 metais jis gavo pasiūlymą tapti „Mumij Troll“ nariu.

## Diskografija

### Studijiniai albumai

* 1997 – Morskaja (Морская)
* 1997 – Ikra (Икра)
* 2000 – Točno Rtut Aloe (Точно Ртуть Алоэ)
* 2002 – Meamury (Меамуры)
* 2004 – Pohititeli knig (Похитители книг)
* 2005 – Slijanije i Pogloščenije (Слияние и Поглощение) 
* 2007 – Amba (Амба)
* 2008 – 8
* 2010 – Redkije zemli (Редкие земли)
* 2013 – SOS matrosu (SOS матросу)
* 2015 – Piratskije kopii
* 2016 – Malibu Alibi
* 2018 – VOSTOK X SEVEROZAPAD (ВОСТОК Х СЕВЕРОЗАПАД)
* 2020 – Prizraki Zavtra (Призраки Завтра)
* 2020 – Posle zla (После зла)
Podolės vaivadija

**Podolės vaivadija** () – 1434–1793 m. – Lenkijos karalystės karūnos Mažosios Lenkijos provincijos administracinis teritorinis vienetas. Sostinė Podolės Kamenecas. Vaivadijos teritorija šiuo metu padalinta tarp dabartinės Ukrainos Chmelnickio, Černivcių ir Vinycios sričių. Podolės vaivadija apėmė tik pusę istorinės Podolės regiono (kita pusė priklausė Braclavo vaivadijai), todėl ji dar vadinama **Vakarų Podolės vaivadija**.

Vaivadija šiaurėje ribojosi su Voluinės vaivadija, vakaruose su Rusios vaivadija, rytuose su Braclavo vaivadija, pietuose su Modovos kunigaikštyste. ATR senate vaivadija turėjo du Senato pareigūnus: vaivadą ir kaštelioną.

## Istorija
Podolės vaivadija buvo sukurta 1434 m. iš čia egzistavusios Podolės kunigaikštystės, kuri savo ruožtu suformuota 1363 m., kuomet LDK prisijungė Podolės regioną. 1430 m. kunigaikštystę po karo su Švitrigaila prisijungė Lenkijos karalystė, kuri po trejų metų įvykdė administracinę reformą ir ją pavertė vaivadija. Kadangi LDK neatsisakė savo teisių į vaivadijos teritorijas, jos priklausomybė Lenkijai dar kartą buvo patvirtinta 1569 m. Liublino sutartimi. Ji priskirta administruoti Mažosios Lenkijos provincijai.

XVI a. vaivadijoje buvo 37 miestai, 1578 m. 650 kaimai. Vėliau kaimų skaičius mažėjo dėl nuolatinių krymo totorių antpuolių. 1672–1699 m. Podolę buvo užėmusi Osmanų imperija, kuri čia sukūrė Podolės ejaletą, labiausiai į šiaurę nutolusį savo imperijos administracinį vienetą. Tik 1699 m. Lenkijai pavyko susigrąžinti žemes ir atkurti vaivadiją.

Po Antrojo Abiejų Tautų Respublikos padalijimo Podolė atiteko Rusijos imperijai, kuri čia sukūrė Podolės guberniją.

## Pavietai
Vaivadiją sudarė trys pavietai
* Kameneco pavietas;
* Červonogrado pavietas;
* Latyčevo pavietas;

## Taip pat skaitykite
* Podolės vaivados;
* Podolės kaštelionai.
Logaro provincija

**Logaro provincija** () – provincija Afganistano rytinėje dalyje. Administracinis centras – Puli Alamas.

## Švietimas
Provincos raštingumo lygis yra 21%. Trečdalis vyrų (31%) ir tik dešimtadalis (9%) moterų moka rašyti. Provincijoje yra 168 pradinės mokyklos, kuriose mokosi 81538 mokiniai. Čia moko 2082 mokytojai. Logaro provincijose yra kelios mergaičių mokyklos, ypač Košio ir Puli Alamo rajonuose. Kituose rajonuose mergaičių mokyklų nėra dėl talibano

## Gyventojai
Logaro dauguma gyventojų buvo puštūnai, o mažuma – tadžikai.

## Rajonai

Iki 2005 m. provincijoje buvo 5 rajonai, bet Azra buvo atskirta nuo Paktijos provincijos, o nuo Charcho buvo atskirtas Charvaras.

## Išnašos
George William von Simpson

**Georgas Viljamas fon Simpsonas** (1820 m. birželio 14 d. Plikiuose, Gumbinės apskritis, Prūsijos karalystė – 1886 m. rugsėjo 13 d. Georgenburgas, Vokietijos imperija) – škotų kilmės Vokietijos imperijos politikas, valdininkas ir dvarininkas.

## Biografija

Gimė 1820 m. birželio 14 d. Plikiuose, baigė Tilžės gimnaziją, vėliau mokėsi Berlyno Humboldtų universitete. Baigęs mokslus keliavo po Belgiją, Prancūziją ir Angliją kaupdamas žinias apie šių šalių žemės ūkio technologijas, ypatingai žirgų maitinimą. Visas sukauptas žinias taikė savo dvare Georgenburge. G. fon Simpsonas buvo geležinkelio linijos Tilžė-Įsrutis direktorius, taip pat priklausė Rytų Prūsijos geležinkelių valdybai. Prancūzijos-Prūsijos karo metu 1870-1871 m. dirbo savanoriu slaugytoju. 1867-1874 m. ir 1878-1881 m. buvo Šiaurės Vokietijos konfederacijos reichstago nariu. Nuo 1876 m. buvo Prūsijos parlamento deputatas, vėliau Vokietijos imperijos reichstago narys atstovaujantis Prūsijos konservatorių partijai išrinktas Gumbinės apygardoje. Mirė 1886 m. rugsėjo 13 d. Georgenburge.

## Literatūra

* Bernd Haunfelder und Klaus Erich Pollmann: Reichstag des Norddeutschen Bundes 1867–1870. Droste, Düsseldorf 1989, ISBN 3-7700-5151-3 (mit Bild)
* Specht, Fritz / Schwabe, Paul: Die Reichstagswahlen von 1867 bis 1903. Eine Statistik der Reichstagswahlen nebst den Programmen der Parteien und einem Verzeichnis der gewählten Abgeordneten. 2. Aufl. Berlin: Verlag Carl Heymann, 1904, S. 11; vgl. auch Phillips, A. (Hrsg.): Die Reichstagswahlen von 1867 bis 1883. Statistik der Wahlen zum Konstituierenden und Norddeutschen Reichstage, zum Zollparlament, sowie zu den fünf ersten Legislatur-Perioden des Deutschen Reichstages. Berlin: Verlag Louis Gerschel, 1883, S. 7
* Walther Killy und Rudolf Vierhaus (Hrsg.): Deutsche Biographische Enzyklopädie. Band 9, Saur, München [u. a.] 1998.

## Nuorodos

* Biografija (vok.) ;
* Simpsonų šeimos istorija (ang.) .
Baktrijos–Margianos archeologinis kompleksas

**Baktrijos-Margianos archeologinis kompleksas** – archeologinė sritis Vidurinėje Azijoje, istorinėse Baktrijos ir Margianos žemėse, Amudarjos (Oksu) baseine (dab. Afganistanas, Uzbekistanas ir Turkmėnistanas). Bronzos amžiuje, maždaug tarp XXIII ir XVII a. pr. m. e. čia gyvavo išvystyta gyvenviečių kultūra.

Regione rasta senovinių gyvenviečių liekanų. Gyvenvietėse buvo gynybinės sienos, vartai, rūmai, šventyklos. Jų gyventojai vertėsi drėkinamąja žemdirbyste (augino kviečius, miežius), gamino bronzinius įrankius, keramikos, juvelyrikos dirbinius. Rasta dviračių jaučių tempiamų vežimų bei kupranugarių tempiamų vežimų modelių. Taip pat rastas akmeninis Anau antspaudas, leidžiantis spėti, kad kultūra galimai turėjo raštą (ženklai primena kinų rašmenis).

Baktrijos-Margianos kultūros radinių rasta Indo slėnio civilizacijos miestuose, Irane, Persijos įlankos pakrantėse. Manoma, kad tarp Baktrijos–Margianos ir Harapos kultūrų vyko intensyvi prekyba (jos centru galėjęs būti Šortugajus). Vėliau Baktrijos–Margianos kultūrą išstūmė iš šiaurės atsikėlę Andronovo kultūros nešėjai.

Baktrijos-Margianos archeologinis kompleksas dažniausiai siejamas su praindoeuropiečiais (proto-indoiranėnais). Pasak pagrindinio šio komplekso tyrėjo Viktoro Sarianidžio, šios kultūros žmonės buvo indoeuropiečiai, davę pradžią Vedų kultūrai Indijoje ir persų kultūrai Irane. Pasak kitos hipotezės, Baktrijos–Margianos žmonės buvo neindoeuropiečiai, bet vėliau perėmė jų kalbą iš Andronovo kultūros (siejami su kasitais, kinais, dabartinių burušų protėviais).

Baktrijos-Margianos archeologinio komplekso vietovės:
* Afganistane – Dašli, Tepe Fulolis;
* Turkmėnistane – Alytndepė, Gonur Tepė, Džeitunas, Namazga Tepė, Togolokas-21;
* Uzbekistane – Ajaz Kala, Džarkutanas, Koj Krylgan Kala, Sapalitepa, Toprak Kala.

## Literatūra

* 
* CNRS, L’archéologie de la Bactriane ancienne. Paris: Editions du Centre National de la Recherche Scientifique, 1985
*
* 
* 
*
*
* Forizs, L. Apâm. Napât, Dîrghatamas and the Construction of the Brick Altar. Analysis of RV 1.143  (pdf, 386 kB), paper read at the Vedic Panel of the 12th World Sanskrit Conference, Motilal Banarsidass, 2007 (in preparation)

## Nuorodos
* Videoįrašas apie V. Sarianidžio kasinėjimus Turkmėnistane
Pryšmančių Laumės kūlis

**Pryšmančių akmuo**, vadinamas *Laumės kūliu* (regioninio reikšmingumo lygmens registrinis kultūros paveldo objektas: unikalus kodas – 5257, senas registro kodas – M255, senas kultūros paminklų sąrašo Nr. AR539) – mitologinis akmuo pietvakarinėje Kretingos rajono savivaldybės teritorijos dalyje, Pryšmančiuose (Kretingos seniūnija), 0,67 km į pietus nuo kelio , Tenžės dešiniajame krante.

## Akmuo
Riedulys natūralus, rausvo stambiagrūdžio granito, netaisyklingo trikampio kūgio pavidalo, apie 2,6 m ilgio šiaurės vakarų – pietryčių kryptimi, 1,3 m storio ir 0,8–1,85 m aukščio virš žemės paviršiaus. Priekinė plokštuma (nuo Tenžės pusės) apkerpėjusi, aptrupėjusi ir suskeldėjusi, grioveliai kiek primena didelį ženklą „#“. Į pietus nuo akmens šlaite įkastas betoninis stovas su seno pavyzdžio archeologinio paminklo anotaciniu ženklu.

Teritorijos plotas – 194 m².

0,32 km į šiaurės vakarus yra Pryšmančių III kapinynas, 0,54 km ta pačia kryptimi Pryšmančių II kapinynas, 0,69 km į pietvakarius – Pryšmančių I kapinynas, 0,85 km ta pačia kryptimi – Pryšmančių senovės gyvenvietė.

## Istorija
Akmuo vadinamas  (). Guli kaimo žemių vakariniame pakraštyje, Tenžės upės slėnio dešiniajame šlaite, prie *Žydo gerklės* pievos. Pasakojama, kad seniau čia ateidavusios laumės, kurios ant akmens skalbinius skalbdavo. Viena laumė nepatikusi dievui Perkūnui, todėl jis į ją kelis kartus trenkęs, paleidęs žaibus, tačiau pataikęs tik į akmenį. Todėl akmuo suskeldėjo ir ištrupėjo. Naktimis Pryšmančių gyventojai bijodavo eiti pro Laumės kūlį, nes šalia jo vaidendavosi, klaidino.

1959 m. žvalgė Juozas Mickevičius, 1982 m. – MMT (ekspedicijos vadovas Romas Olišauskas),1984 m. – Julius Kanarskas, 1992 ir 2012 m. – KPC (1992 m. ekspedicijos vadovas Vilnius Morkūnas, 2011 m. – Arūnas Strazdas).

Nuo 1972 m. – respublikinės reikšmės archeologijos paminklas (AR539), 1992 m. įrašytas į Lietuvos Respublikos istorijos ir kultūros paminklų sąrašą, 2003 m. registruotas kultūros vertybių registro mitologinių vietų sąraše (M255), 2005 m. pripažintas valstybės saugomu kultūros paveldo objektu, kuriam 2012 m. suteiktas regioninio reikšmingumo lygmuo.

## Literatūra
* Petras Tarasenka. Pėdos akmenyje. – Vilnius, 1958. – P. 71
* Juozas Mickevičius. Ypatingieji akmenys. – Stalinietis – 1958 m. spalio 8 d.
* Rimantas Matulis. Istoriniai akmenys. – Vilnius, 1990. – P. 58
* Vykintas Vaitkevičius. Senosios Lietuvos šventvietės: Žemaitija. – Vilnius, 1998. – P. 93.

## Šaltiniai

## Nuorodos
* Kultūros vertybių registras
* [[Julius Kanarskas]. Pryšmančiai. Kretingos parapijos kaimai]
Nimrūzo provincija

**Nimrūzo provincija** () – provincija Afganistano pietvakarinėje dalyje, turi sienas su Iranu ir Pakistanu. Tai 6-a pagal plotą ir 34-a (mažiausia) pagal gyventojų skaičių šalies provincija. Administracinis centras – Zarandžas.

## Geografija

Provincija yra įsikūrusi Sistano dubumoje. Beveik visą teritoriją užima Dašti Margo dykuma. Yra druskos ežerų, laikinų vandens telkinių (didžiausias – Gaudi Zarehas). Prateka Helmando ir Chašrudo upės. Pačiuose pietuose iškyla Čagajaus aukštumos.

## Gyventojai
  
Nimrūze gyvena daugiausia baludžai ir puštūnai (ypač klajokliai kočiai). Taip pat yra brahujų, tadžikų, uzbekų, hazarų. Praktiškai visi gyventojai yra musulmonai sunitai.

## Administracinis suskirstymas

Provincija padalinta į 5 rajonus.

Svarbiausios gyvenvietės:

* Zarandžas
* Čachansuras
* Kangas

## Nuotraukos


File:Cheheltan-chasht(4).jpg|Sausų stepių kraštovaizdis
File:Cheheltan-Chisht-9.jpg|Čeheltano kalnas
File:Nimroz.jpg|Didumą provincijos užima dykumos
File:Afghanistan-Iran border in Zaranj, Afghanistan, 2011.jpg|Pasienio postas su Iranu
Just Dance

„**Just Dance**“ – amerikiečių atlikėjos ir dainų autorės debiutinis singlas iš debiutinio dainininkės albumo „The Fame“ (2008 m.). Dainą prodiusavo RedOne ir parašė Lady Gaga, Akon ir RedOne. Singlą įsigijo daugiau nei 9 milijonai klausytojų visame pasaulyje.

## Dainos versijos
* **U.S./Japanese CD single**
# „Just Dance“ – 4:02
# „Just Dance“ (Harry 'Choo Choo' Romero’s Bambossa Main Mix) – 7:12
# „Just Dance“ (Richard Vission Remix) – 6:13
# „Just Dance“ (Trevor Simpson Remix) – 7:20

* **U.S. promo club CD**
# „Just Dance“ – 4:02
# „Just Dance“ (Instrumental) – 4:00
# „Just Dance“ (Acapella) – 3:58

* **U.S. promo remix CD**
# „Just Dance“ – 4:02
# „Just Dance“ (Instrumental Version) – 4:00
# „Just Dance“ (Acapella) – 3:58
# „Just Dance“ (Harry 'Choo Choo' Romero’s Bambossa Main Mix) – 7:14
# „Just Dance“ (Richard Vission Remix) – 6:14
# „Just Dance“ (Trevor Simpson Remix) – 7:21
# „Just Dance“ (Harry 'Choo Choo' Romer’s Bambossa Radio Edit) – 3:26
# „Just Dance“ (Trevor Simpson Edit) – 3:35
# „Just Dance“ (Harry 'Choo Choo' Romer’s Bambossa Dub) – 5:56

* **Australian/German CD single**
# „Just Dance“ – 4:02
# „Just Dance“ (Trevor Simpson Remix) – 7:21

* **German CD maxi single**
# „Just Dance“ – 4:02
# „Just Dance“ (Harry 'Choo Choo' Romer’s Bambossa Main Mix) – 7:14
# „Just Dance“ (Instrumental Version) – 4:00
# „Just Dance“ (Video) – 4:10

* **French CD maxi single**
# „Just Dance“ – 4:02
# „Just Dance“ (Glam As You Radio Mix By Guéna LG) – 3:39
# „Just Dance“ (Glam As You Club Mix By Guéna LG)) – 6:25

* **US iTunes Remixes EP**
# „Just Dance“ – 4:02
# „Just Dance“ (Harry 'Choo Choo' Romero’s Bambossa Main Mix) – 7:12
# „Just Dance“ (Richard Vission Remix) – 6:13
# „Just Dance“ (Trevor Simpson Remix) – 7:20

* **US iTunes Remixes Pt. 2 EP**
# „Just Dance“ (RedOne Remix) – 4:18
# „Just Dance“ (Space Cowboy Remix) – 5:01
# „Just Dance“ (Robots To Mars Remix) – 4:37
# „Just Dance“ (Tony Arzadon Remix) – 6:24

* **UK CD single**
# „Just Dance“ (Main Version) – 4:02
# „Just Dance“ (RedOne Remix) – 4:18

* **UK 7" numbered picture vinyl disc**
# „Just Dance“ (Main Version) – 4:04
# „Just Dance“ (Harry 'Choo Choo' Romero’s Bambossa Main Mix) – 7:12

## Dainos kūrimo personalas
* Lady Gaga – vokalas, dainos autorė, pritariamasis vokalas
* RedOne – dainos autorius, prodiuseris, pritariamasis vokalas, muzikos instrumentai, muzikos programavimas, garso įrašymas Record Plant studijoje, Kalifornijoje
* Akon – dainos autorius, pritariamasis vokalas
* Colby O’Donis – vokalas, pritariamasis vokalas
* Dave Russel – audio
* Robert Orton – audio
* Gene Grimaldi – audio

## Top

### Savaitės Top

### Metų pabaigos Top

### Dešimtmečio pabaigos Top

## Sertifikatai

## Išleidimo istorija

## Šaltiniai
Nusileidimas Mėnulyje

**Nusileidimas Mėnulyje** – žmogaus kurtų erdvėlaivių nusileidimai ant Mėnulio paviršiaus. Tai apima tiek pilotuojamus, tiek bepiločius kosminius skrydžius.

Pats pirmasis žmogaus sukurtas aparatas Mėnulyje nusileido 1959 m. rugsėjo 13 d. Tai buvo Tarybų Sąjungos „Luna“ programos erdvėlaivis „Luna 2“.

1966 m. sausio 31 d. buvo paleistas „Luna 9“, kuris sėkmingai nusileido Mėnulyje ir tapo pirmuoju kosminiu aparatu, atlikusiu švelnų nusileidimą (nesudužusiu). Erdvėlaivis į Žemę atsiuntė 5 panoramines Mėnulio nuotraukas – pirmąsias tokias nuotraukas iš Žemės palydovo.

JAV misija „Apollo 11“ 1969 m. liepos 20 d. įvykdė pirmą sėkmingą žmogaus pilotuojamo erdvėlaivio nusileidimą šiame Žemės palydove.

Paskutinis šį palydovą pasiekė „Luna 24“ erdvėlaivis. Jis pasiekė Mėnulį 1976 m. rugpjūčio 18 d., o rugpjūčio 22 d. nusileido Žemėje paėmęs 170,1 gramų Mėnulio mėginių. Šis erdvėlaivis tapo paskutiniu Tarybų Sąjungos istorijoje. Iki 2013 m. pabaigos tai buvo paskutinis kosminis aparatas nusileidęs Mėnulyje. 

2013 m. gruodžio 6 d. Mėnulio orbitą pasiekė Kinijos erdvėlaivis „Chang'e 3“, kuris gruodžio 14 d. nusileido ant palydovo paviršiaus. Šią kinų misiją 2019 m. sausio 3 d. papildė „Chang'e 4“ – pirmas žmogaus pagamintas objektas, sėkmingai nusileidęs Mėnulio nematomoje pusėje.

## Šaltiniai
Lubnai

**Lubnai** () – miestas Poltavos srityje, centrinėje Ukrainoje. Lubenskio rajono administracinis centras. 2012 m. duomenimis, mieste gyveno 47 827 gyventojai.

## Istorija
Manoma, kad miestas yra vienas iš seniausių Ukrainoje. Įkurtas 988 m. Kijevo kunigaikščio Vladimiro Sviatoslavičiaus. Rašytiniuose šaltiniuose pirmą kartą paminėtas tik 1107 m.

Iš pradžių miestelio vietoje buvo medinė tvirtovė virš Sulos upės. XV-XVI a. tvirtovė priklausė Višniovieckių šeimai. Miestelis turėjo Magdeburgo teises bei savo herbą.

1596 m. Lubnuose vyko paskutinis Severyno Nalivaikos mūšis prieš lenkus. XVII a. miestas buvo didžiausias regione. 1638 m. turėjo 2646 gyventojus.  

Miestas sparčiai vystėsi 1901 m. nutiesus geležinkelio liniją.

## Miestų partnerystė
*  Skernevicės, Lenkija
Myrhorodas

**Myrhorodas** () – miestas Poltavos srityje, centrinėje Ukrainoje. Myrhorodo rajono administracinis centras. Įsikūręs šalia Chorolo upės.

## Istorija
Miestelis buvo įkurtas tarp XII a. ir XIII a., kaip Kijevo Rusios rytinė forto pasienio dalis. Rašytiniuose šaltiniuose pirmą kartą paminėtas 1575 m.

Nuo XX a. pradžios tapo kurortiniu miesteliu, dėl jame esančių požeminių mineralinių vandenų.

## Miestų partnerystė
*  Gorna Oriachovica, Bulgarija nuo 1991 m.
Avy Scott

**Aivi Skot** (, tikrasis vardas – *April Sortore*; g. 1981 m. lapkričio 2 d. Tampa, JAV) – buvusi pornografinių filmų aktorė.

## Biografija

Aivi Skot gimė Tampoje, Florida. Jau nuo vaikystės ji nešiojo akinius ir buvo apkūni, todėl mokykloje nebuvo laikoma patraukia ir dažniausiai susitikinėjo su vyresniais vaikinais.

Užaugusi liberalioje aplinkoje, būdama 18, ji ėmė už pinigus filmuotis tiesioginėms interneto transliacijoms, kurių metu reikėdavo masturbuotis.

Baigusi mokyklą, ji įstojo į koledžą studijuoti psichologijos, tačiau netrukus metė mokslus. Įstojusi į verslo koledžą jame taip pat neužsibuvo, o įsidarbinusi draudimo bendrovėje, tuo pačiu ėmė šokti striptizą viename iš Tampos barų. Čia ją surado buvęs vadybininkas, organizavęs jos pasirodymus internetu, ir pasiūlė filmuotis pornografijoje. Viename interviu Aivi sakė: „- Mano apsprendimas prilkausė motinai. Ji pasakė:- Tu vis vien niekuo neužsiimi, taigi galėtum pamėginti tapti porno žvaigžde.“

2001 m. lapkritį ji nusifilmavo pirmoje juostoje „Four Fingers Club 20“. Jos pseudonimu „Avy“ tapo interneto gerbėjų sugalvotas trumpinys iš žodžio „Avril“, kuriuo ji buvo vadinama per prancūzų kalbos pamokas koledže ir kurio prisistatydavo per savo pirmuosius tiesioginius pasirodymus.

2001 – 2012 m. nusifilmavusi daugiau kaip 170 filmų, Aivi išgarsėjo dėka savo apkūnios figūros, didelės natūralios krūtinės bei dalyvavimo scenose, kurioms reikėdavo ir vaidybinių sugebėjimų.

Save apibūdinanti „labai biseksualia“, Aivi asmeniniame gyvenime jau ilgą laiką palaiko santykius su verslininku iš Rumunijos ir praktikuoja jogą.

## Apdovanojimai

## Šaltiniai

## Nuorodos

* IMDb profilis
* Oficiali svetainė
Flower Tucci

**Flauer Tuči** (, tikrasis vardas – *Carole Molloy*; g. 1978 m. sausio 2 d. Kalifornija, JAV) – buvusi pornografinių filmų aktorė.

## Biografija

Flauer gimė Burbanke, Kalifornija 1978 m., nors kai kurie šaltiniai nurodo 1981 m. Iki 13 metų ji dalyvavo keliuose vaikų grožio konkursuose, o viename iš jų – „Miss Prie-Teen“ – Los Andžele pateko tarp 10 finalininkių ir gavo teisę varžytis nacionalinėje atrankoje Floridoje. Taip pat mokykloje ji dalyvavo krepšinio ir softbolo varžybose bei niekada nelaikė savęs nutrūktgalve.

Savo giminėje turinti italų, švedų ir airių kraujo, pornografinių filmų aktore Flauer tapo atsiliepusi į skelbimą, kurį išspausdino „LA Weekly“. Tuo metu ji dirbo konditerijoje, kur dekoruodavo tortus ir tvirtina iki savo 21 gimtadienio nemačiusi nei vieno pornografinio filmo, o iki tampant aktore turėjusi ne daugiau 10 partnerių. Debiutinė juosta vadinosi „Balls Deep 6“, kurioje ji vaidino su Lexington Steele, tuo pačiu tapusiu pirmuoju jos juodaodžiu partneriu.

Pseudonimą „Flower“ ji pasirinko dėl didelės, per visą nugarą, tatuiruotės, vaizduojančios gėles bei vijoklius, tačiau tokiu vardu jau vadinosi viena azijiečių kilmės aktorė, todėl prie vardo buvo pridėtas žodis „Tucci“.

Nuo 2002 iki 2012 m. ji vaidino beveik 300 filmų ir pelnė 2 AVN apdovanojimus.

Flauer, kuri yra specializuotos drabužių kompanijos „Mofowear“ veidas, du kartus yra dalyvavusi jau neveikiančioje radijo stotyje KSEX, laidose „The Porn Hunnies Smut Top 20“ ir „Tushy Talk“ bei atlikusi epizodinį vaidmenį seriale „Family Business“.

Kalbėdama apie pornografiją, Flauer sakė: „- Žinai, aš visiškai suprantu ką darau ir mėgstu tai. Bet taip pat žinau, kad realiame pasaulyje, jei mėginsi susitikinėti su vaikinais, kurie nepriklauso porno bizniui, jie tiesiog tavęs nesupras. Ypač čia, Amerikoje. Taigi iš tiesų tu negali turėti santykių anapus verslo.“

Yra žinoma, kad ji keletą metų palaikė artimus santykius su kolege aktore Olivia O‘Lovely.

## Apdovanojimai

### [[AVN apdovanojimas]]

### Kiti apdovanojimai

## Šaltiniai

## Nuorodos

* IMDb profilis
* Oficiali svetainė
Brahujų kalba

**Brahujų kalba** ( = *brāwī*) – dravidų kalbų šeimos kalba, vartojama brahujų tautybės žmonių, gyvenančių vidurio Beludžistane (Pakistanas ir Afganistanas), taip pat brahujų diasporos Irane, Persų įlankos regione. Kalbančiųjų skaičius – daugiau kaip 4 mln. žmonių.

Daugiausia kalbančių brahujų kalba gyvena Kalato ir Mastungo rajonuose (Beludžistano provincija). Daug brahujų jau nebekalba gimtąja kalba, o vartoja beludžių kalbą. Ši kalba įtraukta į UNESCO nykstančių kalbų sąrašą.

Brahujų kalba yra vienintelė dravidų kalba, vartojama už Pietų Indijos ribų (kelios negausios kalbos taip pat vartojamos vidurio Indijoje). Su kurukhų ir maltų kalbomis sudaro šiaurinę dravidų kalbų atšaką. Ši kalba ženkliai paveikta indoiranėnų (ypač beludžių) kalbų. Dabar šia kalba leidžiamas laikraštis „Haftaí Talár“. Kalba užrašoma arabų raštu, bet dabar sukurta ir lotyniška brahujų abėcėlė.

Brahujų kalbos atsiradimas atokiai nuo kitų dravidų kalbų tebėra diskusijų objektas. Pagal vieną iš hipotezių, brahujai pasiekė Beludžistaną maždaug 2 tūkstantmečio pradžioje ar dar vėliau (XIII–XIV a.). Kita versija yra tokia, kad brahujai yra palikuonys kažkada plačias žemes užėmusių dravidų genčių, kurias vėliau į pietus išstūmė indoarijai.

## Nuorodos
* 
* Anglų-brahujų elektroninis žodynas 
* Brahujų k. projektas wiki-inkubatoriuje
Frank Frazetta

**Frankas Frazeta** (; 1928 m. vasario 9 d. – 2010 m. gegužės 10 d.) buvo Jungtinių Amerikos Valstijų menininkas fantastikos ir mokslinės fantastikos srityje. Jo kūriniai vaizduojami ant knygų, komiksų knygų viršelių, paveiksluose, plakatuose, vinilinių plokštelių viršeliuose ir kt.
Kokča

**Kokča** () – šiaurės rytų Afganistano upė, Amudarjos intakas, tekantis per Badachšano provinciją Hindukuše. Upė teka per Faizabadą, o prie Artin Jelovo kaimo yra tiltas per Kokčą. Kokčos slėnyje yra garsios lapis lazuli kasyklos Badachšano provincijoje. Čia buvo kasama nuo III tūkst. pr. m. e. Tai viena seniausių lapis lazuli kasyklų pasaulyje. Iškasenos keliaudavo į Egiptą ir Mesopotamiją, vėliau Senovės Romą ir Graikiją. Per Indo slėnio civilizacijos zenitą 2000 m. pr. m. e. netoli kasyklų buvo įkurta Harapos kolonija, vėliau pavadinta Šortugajumi.

Sovietams įsiveržus į Afganistaną, vietiniai išardydavo nesprogusias sovietų minas, kad panaudotų lapis lazuli kalnakasyboje, o už gautus pinigus nusipirktų ginklų.

## Išnašos
Radyvylivas

**Radyvylivas** (; ; ) – miestas Rivnės srityje, vakarų Ukrainoje. Radyvylivo rajono administracinis centras, esantis pietvakariuose nuo srities sostinės Rivnės, šalia E40 Europos greitkelio. Nuo 1940 iki 1993 m. buvo žinomas kaip ***Červonoarmeiskas*** (). 2011 m. duomenimis, mieste gyveno 10 487 gyventojai.

## Istorija
XIV a., kartu su visa Voluine, miestas buvo prijungtas prie Lietuvos Didžiosios Kunigaikštystės. Po 1569 m. Liublino unijos perduotas Lenkijos Karalystei, kuriai priklausė daugiau nei 200 metų. Vėliau buvo Rusijos imperijos sudėtyje.
Jada Fire

**Džada Fajer** (, tikrasis vardas – *Tenisha Roberta Myles*; g. 1976 m. rugsėjo 1 d. Kalifornija, JAV) – buvusi pornografinių filmų aktorė.

## Biografija

Džada gimė ir užaugo Los Andžele. Baigui mokyklą ji kurį laiką dirbo užkandinėje „KFC“ , o vėliau – sekso telefonu operatore.

Po to, kai jos draugė India pradėjo filmuotis pornografiniuose filmuose, ji susipažino Džadą su režisieriumi ir aktoriumi TT Boy, kurio įkalbėta 1998 m. taip pat nusifilmavo keliose juostose.

Pradžioje Džada vaidino gana retai, pinigus leisdama visažistės mokslams.  Nuo 2003 m. aktorystė tapo pagrindine jos veikla ir iki 2012 m., kol oficialiai paskelbė apie savo pasitraukimą, Džada suvaidino daugiau kaip 350 filmų.

2008 m. Pornografinėje parodijoje „Who’s Nailin' Paylin?“ ji atliko JAV valstybės sekretorės Condoleezza Rice prototipo vaidmenį, tuo tarpu Lisa Ann filme vaidino senatorę Sarrah Palin, o Nina Hartley – Hillary Clinton.

## Apdovanojimai

## Šaltiniai

## Nuorodos

* IMDb profilis
* Oficiali svetainė
Nodis Tatišvilis

**Nodikas „Nodaras“ Tatišvilis** (; g. 1986 m. lapkričio 5 d.) – Gruzijos dainininkas, kartu su Sofija Gelovani atstovavo Gruzijai 2013 m. Eurovizijoje su daina „Waterfall“.

## Eurovizija

Uždaros atrankos būdu nacionalinis Gruzijos transliuotojas GPB pasirinko Gruzijos atstovus – Nodis kartu su Sofija Gelovani – dalyvauti 2013 m. Eurovizijoje. Dainą „Waterfall“ parašė 2012 m. konkurso nugalėtojos Loreen „Euphoria“ autorius. Konkurso finale atstovai užėmė 15 vietą su 50 taškų.

## Nuorodos

* Nodis Tatišvilis ir Sofija Gelovani — „Waterfall“ (video)

|-
Berehovė

**Berehovė** (; ) – miestas Užkarpatės srityje, vakarų Ukrainoje, prie pasienio su Vengrija. Berehovės rajono administracinis centras. Iki 1919 m. ir 1938–1944 m. buvo Vengrijos karalystės, Berego srities sostinė. Nuo 1919 m. iki 1938 m. buvo Čekoslovakijos dalis.

Miestas turi daug rašymo variantų: , rusin. *Берегово*, , ček. ir ,  *(Beregsaz)*, , .

## Miestų partnerystė
*  Pševorskas, Lenkija
*  Satu Marė, Rumunija
*  Giodiolė, Vengrija

## Nuorodos
* Oficiali Berehovės miesto svetainė
Porsche Lynn

**Poršė Lyn** (, tikrasis vardas – *Lauren Porkorny*; g. 1962 m. vasario 14 d. Sent Džonsas, JAV) – buvusi pornografinių filmų aktorė, įtraukta į AVN Šlovės galeriją.

## Biografija
Poršė Lyn gimė Mičigano valstijos Sent Džonso mieste. Motina jos susilaukė būdama 18 ir netekėjusi, todėl netrukus ją ekskomunikavo nuo katalikų bažnyčios, kaip anksčiau ir senelę, kuri buvo išsiskyrusi. Jos tėvai vėliau susituokė, tačiau šeimyninis gyvenimas nesusiklostė ir, Poršė sulaukus 6, motina padavė skyrybų pareiškimą. Tuo metu nutiko tragedija: Poršė kartu su motina ir senele atvykus pas tėvą pasirašyti skyrybų dokumentų, šis nušovė motiną ir nusišovė pats.

Likusi be šeimos, Poršė kurį laiką gyveno pas senelę, vėliau – pas įvairius giminaičius, kol galiausiai buvo įsūnyta tetos. Čia jos gyvenimas irgi nebuvo lengvas, nes jau nuo 14 teko patirti patėvio seksualinį priekabiavimą, be to, teta nuolat gedėjo savo žuvusio brolio ir merginai skyrė mažai dėmesio.

Būdama 17 Poršė pirmą kartą pabandė narkotikų. Baigusi mokyklą, ji įstojo į Mičigano valstijos universitetą. Po 2 metų studijų ji neteko stipendijos ir, norėdama toliau tęsti mokslus, būtų turėjusi mokėti pati. Poršė metė universitetą ir, turėdama save išlaikyti, įsidarbino bare, kuriame klientus aptarnavo iki pusės apsinuoginusios merginos. Vėliau ji šoko striptizą, dalyvavo įvairiose parodomosiose imtynėse, šlapių marškinėlių konkursuose, kol 1985 m. persikėlė gyventi į Los Andželą.

1986 m. ji debiutavo kaip pornografinių filmų aktorė ir šią karjerą su pertraukomis tęsė iki 2005 m. Per tą laikotarpį Poršė vaidino beveik 300 juostų ir dar 5 režisavo.

## Apdovanojimai

## Šaltiniai

## Nuorodos

* IMDb profilis